Dragi naseljenici otoka 
Catan, 


nudimo vam dvije mogućnosti kako 
najlakše naučiti ovu igru: 


a) Pozovite suigrače da zajedno s vama 
sjednu za stol. Uzmite »Kratke upute za 
igranje profesora Easyja« (posebna 
knjižica) i pratite ih red za redom. 
Profesor će vas voditi kroz igru i naučit 
će vas određena pravila baš onda kada to 
bude potrebno. Nakon što odigrate 
nekoliko »vođenih« krugova i upoznate 
osnovna pravila, moći ćete se izmaknuti 
profesorovom mentorstvu. Od tada se 
nadalje morate snaći i dokazati sami. 


b) Prije no što pozovete suigrače, 
suočite se s ovim »Priručnikom s 
pravilima«. Pročitajte kratke uvodne 
naputke na stranicama 2 i 3 te pritom 
saznajte kako je sastavljena ploča za 
igranje. Potom u miru pročitajte upute 
za igranje. To vam neće oduzeti previše 
vremena, jer su pravila doista sažeta. 
Slijedi mali naseljenički rječnik, kojeg, 
zasada, još ne trebate čitati. Upotrebl- 
javat ćete ga kada se tijekom igre budu 
pojavljivala razna pitanja. 


Priručnik s 
pravilima maka 


Želimo vam mnogo veselja pri naselja- 


o Uvodni napuci vanju otoka Catan! 
o Upute Za igranje Za lakši početak možete odigrati 


interaktivno vođenu igru na engleskom: 


* Mali naseljenički rječnik — nupsrvov.profeasy.com 


Sada ste spremni na prvu pustolovinu 
na Catanu. Odlučite kako ćete se naučiti 


Pregled igre i početna postava za igrače početnike 


1 


Pročitajte ovaj kratki uvod, jer ćete tako steći pregled igre. Potom pogledajte pravila na 
stranicama 4 i 5. Slijedi mali rječnik, kojeg vam, zasada, nije potrebno čitati. U njega 
zavirite onda kada se pri čitanju pravila pojave pitanja (vidi pojmove). 

U malom ćete rječniku također naći primjere i slike. 


2 


Na otoku Catan postoji pustinja te pet različitih krajolika. Svaki 
krajolik donosi drugačije prinose (sirovine): 


šuma = drvo (debla) 
pašnjak = vuna (ovca) 
njiva =2it0 (snop) 
brežuljci = glina (opeka) 
gorje = ruda (metal) 
pustinja = nema prinosa 


3 


Igru započnete s dva naselja te dvije ceste. Time što 
posjedujete dva naselja, već imate dva boda. Pobjedu 
odnosi igrač koji prvi sakupi deset bodova. 


4 


Do bodova dolazite tako da gradite nove ceste i nova 
naselja te da širite ta naselja u gradove. Svaki je grad 
vrijedan dva boda. Ali - da biste mogli graditi, trebate 
sirovine. 


J 


Kako se domoći sirovina? Sasvim jednostavno: svaki krug 
određuje koja polja s krajolicima donose prinose. To se 
obavlja dvjema kockama. Zato se na svakom polju nalaze 
okrugli žetoni s brojevima od 2 do 12. Ako igrač baci npr. »3«, 
prinose donose sva polja s brojem tri. U našem slučaju, dakle, 
šuma (drvo) i njiva (žito). 


6 


Prinose (karte sa sirovinama) dobiju samo oni naseljenici koji naseljem ili 
gradom graniče s tim krajolikom. U našem slučaju crveno naselje (A) graniči s 

njivom, a narančasto naselje (B) sa šumom. Ako bacimo »3«, crveni igrač dobiva jednu 
kartu sa žitom, dok narančasti igrač dobiva jednu s drvetom. 


njiva brežuljci 
(žito) (glina) 


TE 


Dobro je, dakle, graničiti naseljem ili gradom s više polja s krajolicima (najviše 3). Na 
taj se način domognete (glede na ishod kocaka) raznih sirovina. U našem slučaju 
naselje C graniči s tri polja s krajolicima: sa šumom, s gorjem te s brežuljcima, a 

naselje D na obali samo s dvama poljima: sa šumom i s njivom. 


8 


Sada kao marljiv naseljenik gomilate svoje prinose. No: 
poteškoće nastaju, jer se na početku vaša naselja ne nalaze 
posvuda. Zato se morate odreći nekih vrsta sirovina. To za 

ubuduće nije dobro, jer za građevinske troškove trebate 

točno određene kombinacije sirovina. 


sj 


Upravo zato smijete trgovati sa suigračima. Iznesite 
im različite ponude razmjene ili poslušajte njihove. 
Ako razmjena uspije, možda ste dobili kartu koja 
vam je nedostajala za gradnju novog naselja. 


10 


Novo naselje možete sagraditi na slobodnom križanju. 
Postoje dva preduvjeta: prvi: do križanja mora voditi vaša 
cesta, i drugi: najbliže naselje mora biti udaljeno barem dva 
križanja. 


dl 


Dobro razmislite gdje biste sagradili novo naselje. Brojevi na žetonima su 

tiskani različito veliko. To znači da je veća vjerojatnost da bacanjem kocki 
dobijete one brojeve koji su veći. Crveni brojevi 6 i 8 su najveći i vjerojatno će se pri 
bacanju najčešće pokazati. To je važno, jer što češće padaju određeni brojevi, to više 
sirovina dobivate. 


šuma 
(drvo) 


Upute za igranje 


U uputama za igranje naći ćete sve za to potrebne podatke. 
Budete li tijekom same igre trebali točnije informacije, otvorite 
»Mali naseljenički rječnik« (str. 6), gdje ćete pod određenim 
pojmom (>) naći iscrpno objašnjenje. 


Oprema za igranje 

* 37 šesterokutnih polja s različitim krajolicima 

* 95 karata za rudu, žito, drvo, vunu i glinu 

* 25 karata razvoja 

* 4 karte »Građevinski troškovi« 

* > 2 posebne karte »Najdulja trgovačka cesta« i »Najveća 
viteška moć« 

* 16 gradova (crkve) 

* 20 naselja (kuće) 

* 60 cesta (štapići) 

* 18 žetona s brojevima 

* 2 kocke 

* lopov 


Izgradnja otoka 


Početna postava za igrače početnike 

lako je ploča za igranje promjenjiva, preporučujemo vam da za 
prve igre upotrebljavate unaprijed pripremljenu početnu 
postavu za igrače početnike (>) na stranicama 2 i 3. Tu svi 
igrači imaju približno jednake mogućnosti. Sastavite ploču za 
igranje točno onako kao što je na slici: najprije složite polja s 
krajolicima, na njih položite žetone s brojevima, a naokolo 
morska polja (pripazite na točnu postavu luka!). 


Početna postava za iskusnije igrače 

Igra s promjenjivom pločom za igranje je, naravno, zabavnija. 
To znači da ćemo ploču za igranje postavljati nasumce i to 
zatvoreno (licem prema dolje). Ploča za igranje je na taj način 
svaki put drugačija. Onaj tko bi želio igru prije ili kasnije 
odigrati na taj način može sve detalje naći pod pojmom 
nasumična postava (>>). Korisne naputke ćete naći i pod 
pojmovima faza postavljanja (>) te taktika (>). 


Priprema 


(Početna postava za igrače početnike) 

e Svaki igrač izabere jednu od boja i dobije 5 naselja, 4 grada i 
15 cesta - ništa više i ništa manje! Svaki igrač sada na ploču 
za igranje postavlja dvije ceste i dva naselja. Preostala naselja, 
ceste i gradove postavi pred sebe na stol. Ako su igrača samo 
tri, onda je potrebno odstraniti sve crvene figurice za igranje. 

* Svaki igrač dobije kartu »Građevinski troškovi« (>). 

* > Pored ploče za igranje pripremite još obje posebne karte 
»Najdulja trgovačka cesta« (>) i »Najveća viteška moć« (>) 
te obje kocke. 

* Karte sa sirovinama (>) razdijelimo na pet plikova te ih 
otvorene (licem prema gore) položimo na stalak za karte 
pored ploče za igranje. 

* — Promiješamo svih 25 karata razvoja (>) te ih zatvorene 
(licem prema dolje) položimo u zadnji prazni prostor stalka 
za karte. 


* Nakraju svaki igrač za naselje označeno zvjezdicom (vidi 
sliku na stranicama 2 i 3) dobije prve prinose sirovina (>): 
za svako polje s krajolikom koje graniči s tim naseljem s 
plika uzme jednu odgovarajuću kartu sa sirovinama. 
Primjer: Plavi za svoje naselje sasvim gore dobije dvije karte 
s drvetom i jednu sa žitom. 

* Igrač svoje karte sa sirovinama drži skrivene pred 
suigračima. 


Kratak pregled tijeka igre 


Igru započne igrač kojeg izaberemo bacanjem kocki. Onaj tko je 
na redu ima na izbor sljedeće radnje koje mora obaviti po 
opisanom redoslijedu: 


1. Mora baciti kocke i time odrediti prinose sirovina (>) 
(ishod vrijedi za sve igrače). 

2. Može trgovati (>): razmjenjivati sirovine - i sa suigračima. 

3. Može graditi (>) ceste (>), naselja (>) ili gradove (>) i/ili 
kupiti karte razvoja (>). 
Dodatno: Igrač koji je na redu može bilo kada u svom 
krugu koristiti jednu od svojih karata razvoja (>). 


Tada je na redu igrač koji sjedi lijevo; svoj krug isto tako 
započne prvom radnjom. 


Detaljan pregled tijeka igre 
1. Prinosi sirovina 


* Igrač počinje sa svojim krugom tako da baci obje kocke: 
zbroj odredi polja s krajolicima koja donose prinose. 

* Svaki igrač koji ima naselje postavljeno na križanju (>) 
koje graniči s jednim od polja s krajolicima koje je 
određeno bacanjem kocki dobije jednu kartu s odgovara- 
jućom sirovinom. Vidi primjer: Prinosi sirovina (>). Ako 
igrač oko tog polja s krajolikom ima dva ili tri naselja, 
dobiva, naravno, za svako naselje po jednu kartu s odgova- 
rajućom sirovinom. 


2. Trgovanje(>) 


Tada igrač koji je na redu može po volji trgovati (na oba načina) 
u svrhu pridobivanja one karte sa sirovinom koja mu nedostaje. 


a) Unutarnje trgovanje (>) 

Igrač koji je na redu može razmjenjivati karte sa sirovinama sa 

svim igračima. Može dati do znanja koje su mu sirovine 

potrebne i koje je spreman dati u zamjenu. Suigrači mu također 

mogu ponuditi različite sirovine, a on im kaže svoje ponude. 

Važno: Suigrači mogu trgovati samo s onim igračem koji je na 

redu. Ostali suigrači ne smiju međusobno razmjenjivati karte. 

b) Morsko trgovanje (>) 

Igrač koji je na redu može karte sa sirovima razmjenjivati i bez 

suigrača. 

* U načelu može mijenjati u odnosu 4 : 1, tako da na plik 
vrati četiri jednake karte sa sirovinama i u zamjenu si uzme 
proizvoljnu drugu kartu sa sirovinama. 


* Ako igrač ima naselje na lokaciji s lukom (>), može 
mijenjati povoljnije: u odnosu 3 : 1, u posebnim lukama (sa 
simbolom jedne od sirovina) čak 2 : 1. 

Važno: Razmjena 4 : 21 je uvijek moguća, čak i kada igrač 
nema naselja u luci. 


3. Gradnja (>) 


Naposljetku može igrač koji je na redu graditi i tako sakupljati 

bodove (>). 

* > Za gradnju mora igrač predati određenu kombinaciju karata 
sa sirovinama (vidi kartu Građevinski troškovi); u zamjenu 
za njih uzme iz svoje zalihe određen broj cesta, naselja i 
gradova te ih postavi na ploču za igranje. 

* Nitko ne može sagraditi više objekata nego što je dobio na 
početku, dakle, ne više od 5 naselja, 4 grada i 15 cesta. 


a) Cesta (>); za nju trebamo: drvo + glinu. 

* > Nova cesta uvijek mora dodirivati našu vlastitu cestu, 
naselje ili grad. 

* — Nasvakom je putu (>) moguće sagraditi samo jednu cestu. 

* Čim igraču uspije sagraditi cestu koja čini niz od najmanje 
pet uzastopnih dijelova ceste (odvojci se ne računaju), 
dobije posebnu kartu »Najdulja trgovačka cesta« (>>). Ako 
drugom igraču uspije sagraditi još dulju cestu od one koju 
ima trenutni vlasnik karte, karta prelazi novom vlasniku (a 
s njom dva boda). 


b) Naselje (>); za njega trebamo: drvo + glinu + žito + 

vunu. 

* Pri gradnji je bitno pravilo udaljenosti (>): Naselje 
možemo na križanje postaviti samo onda kada nijedno od 
susjednih križanja NIJE zauzeto naseljem ili gradom, i bez 
obzira na to kome pripadaju. 

* Naselje moramo spojiti s barem jednom vlastitom cestom. 

* Vlasnik dobiva sirovine za svako naselje koje graniči s 
poljem s krajolikom koje je određeno bacanjem kocki - za 
svako polje po jednu kartu. 

e Svako je naselje vrijedno jedan bod. 


c) Grad (>); za njega trebamo: 2 x žito + 3 x rudu. Grad 
možemo sagraditi samo tako da se u njega raširi jedno već 
sagrađeno naselje. 

*  Akoigrač koji je na redu raširi proizvoljno vlastito naselje u 
grad, to naselje (kuću) vrati u svoju zalihu. Na taj položaj 
sada postavi grad (crkvu). 

* Vlasnik za svaki grad koji graniči s poljem s krajolikom koje 
je određeno bacanjem kocke dobije dvostruke prinose 
sirovina. Za svako polje tako dobije po dvije karte sa 
sirovinama. 

e Svaki je grad vrijedan dva boda. 


d) Kupovina karte razvoja (>); za nju trebamo: žito + 

vunu + rudu. 

Onaj tko kupi kartu razvoja, s plika uzme prvu kartu. 

* Postoje tri različite vrste tih karata koje imaju različita 
djelovanja: viteške karte (>); karte napretka (>); karte s 
bodom (>). 


* — Kupljene karte razvoja skrivamo (u ruci) dok ih ne upotri- 
jebimo. To je mudro, jer bi suigračima moglo koristiti kada 
bi znali koje karte imamo. 


4. Posebni slučajevi 


a) Bačena sedmica (>) - lopov u pohodu 

*  Akoigrač koji je na redu baci »7«, nitko od igrača ne dobiva 
prinos sirovina. 

* Svaki igrač koji ima više od 7 karata sa sirovinama izabere 
polovicu tih karata te ih vrati na odgovarajuće plikove. Pri 
neparnom broju karata zaokružimo naniže. 

* Tada igrač mora premjestiti lopova (>). To učini onako kao 
što je opisano u nastavku pod točkama 1 i 2. 


1. Igrač mora odmah premjestiti lopova (>) na žeton s 
brojem nekog drugog proizvoljnog polja s krajolikom. 

2. Tada igraču koji na granici s tim poljem ima naselje ili grad 
izvuče jednu kartu sa sirovinama. Igrač koji će biti 
opljačkan drži svoje karte u ruci, a lopov mu jednu izvuče. 
Ako s tim poljem graniči više igrača, lopov može među 
njima birati žrtvu te joj uzeti kartu. 


Važno: Ako bacanjem kocki dobijemo polje na kojem stoji lopov, 
vlasnici koji naseljima ili gradovima graniče s tim poljem ne 
dobiju NIJEDNU sirovinu. Lopov ostaje tamo gdje jest. 


b) Igranje s kartama razvoja (>) 

Igrač koji je na redu može kada god želi koristiti kartu razvoja. 
To NE SMIJE učiniti ako je kartu razvoja dobio u tom zadnjem 
krugu. 


Viteške karte (>) 

* Onaj tko koristi vitešku kartu mora odmah premjestiti 
lopova (vidi točke 1 i 2 gore). 

* Igrač korištene viteške karte ostavlja ležati otvorene pred 
sobom. 

* Onaj tko prvi sakupi tri viteške karte koje leže pred njim 
dobije posebnu kartu »Najveća viteška moć« (>). Karta 
donosi 2 boda. 

* Ako drugom igraču uspije pred sebe položiti više viteških 
karata, nego što ih ima trenutni vlasnik »Najveće viteške 
moći«, karta prelazi novom vlasniku koji time, naravno, 


dobiva dva boda. 


Karte napretka (>) 
Onaj tko koristi tu kartu pročita i izvrši njene upute. Tada kartu 
napretka potpuno isključi iz igre (vrati je u kutiju). 


Karte s bodom (>) 

Karte s bodom skrivate pred suigračima. Otvorite ih po 
mogućnosti tek onda kada ste uvjereni da ukupno imate 10 
bodova i da ste, dakle, već pobjednik. 


Kraj igre 


Igra je završena u onom krugu u kojem jedan od igrača sakupi 
10 ili više bodova. Da bi pobijedio, igrač mora biti na redu za 
potez i imati barem 10 bodova. 


Mali naseljenički rječnik 


Opširno objašnjenje pravila i primjeri 
igre Naseljenici otoka Catan 


Bačena sedmica - lopov u pohodu 
Bodovi 

Cesta 

Faza postavljanja 

Grad 

Gradnja 

Građevinski troškovi 
Karte napretka 

Karte razvoja 

Karte s bodom 

Karte sa sirovinama 
Kraj igre 

Križanje 

Lopov 

Luka 

Morsko trgovanje 
Najdulja trgovačka cesta 
Najveća viteška moć 
Naselje 

Nasumična postava ploče za igranje 
Obala 

Početna postava za igrače početnike 
Pravilo udaljenosti 
Prinosi sirovina 
Pustinja 

Put 

Taktika 

Tijek igre 

Trgovanje sirovinama 
Unutarnje trgovanje 
Vitez 

Žetoni s brojevima 


B 


Bačena sedmica - lopov u pohodu 

Ako igrač koji je na redu baci sedam, nitko od igrača ne prima 

sirovine. Naprotiv: 

* Svi igrači prebroje karte sa sirovinama koje imaju u ruci. 
Onaj tko ima više od 7 karata sa sirovinama (dakle 8, 9 ili 
više) izabere polovicu tih karata te ih vrati na odgovarajuće 
skupove. Pri neparnom broju karata zaokružimo naniže: od 
devet karata potrebno je odložiti četiri. 

Primjer: Marko baci »7«. U ruci ima samo 6 karata. Ana 
ima 8 karata i Petar 11. Ana mora vratiti 4 karte, a Petar 5 
(uvijek zaokružujemo naniže). 

* Tada igrač koji je na redu uzme lopova (>) i premjesti ga 
na žeton s brojem (>) nekog drugog proizvoljnog polja s 
krajolikom. Tako blokira pritok sirovina s tog polja. Osim 
toga nasumce uzme jednu od karata sa sirovinama igraču 
koji uz to polje ima naselje ili grad. Igrač koji će biti 
opljačkan drži svoje karte u ruci, a lopov mu jednu izvuče. 


Ako s tim poljem naseljem ili gradom graniči više igrača, 
lopov može birati među njima. 
Vidi i pojam Vitez (>). 

* — Lopova možete premjestiti i na polje s pustinjom (>), iako 
na njemu nema žetona. 

Igrač tada nastavlja igru fazom trgovanja. 


Bodovi 
Pobjednik igre je onaj igrač koji je na redu i dostigne 10 bodova. 
Igrači dobivaju bodove ovako: 


naselje 1 bod 
grad 2 boda 
najdulja trgovačka cesta 2 boda 
najveća viteška moć 2 boda 
karta razvoja s bodom 1 bod 


Svaki igrač počinje igru s dva naselja, dakle, već na samom 
početku ima 2 boda. Za pobjedu ih tako treba još 8. 


C 


Cesta 

Ceste povezuju pojedinačna naselja ili gradove. Postavljamo ih 
na putove (>). Bez gradnje ceste ne možemo postavljati nova 
naselja. Ceste nam pomažu da se domognemo bodova samo 
onda kada nam uspije dobiti kartu »Najdulja trgovačka cesta« 
(>). Na svaki put možemo, naravno, postaviti samo jednu cestu. 
Ceste ne možemo graditi između morskih polja, ali ih možemo 
graditi na obali. 


A 


Primjer: Igrač s naseljem "A" želi sagraditi cestu. Ceste može 
graditi samo na putovima koji su označeni strelicama. 


F 


Faza postavljanja 

Kada sastavimo nasumičnu postavu ploče za igranje (>), 

počinje faza postavljanja 

* Svaki igrač izabere svoju boju i dobije odgovarajući broj 
figurica za igranje: 5 naselja, 4 grada i 15 cesta. Osim toga 
dobije i preglednu kartu Građevinski troškovi. 

* “Karte sa sirovinama (>) razvrstamo na pet skupova te ih 
otvorene stavimo u dva stalka za karte koje postavimo 
pored ploče za igranje. 

* Karte razvoja (>) promiješamo te ih zatvorene stavimo u 
zadnji prostor na stalku. 

* Pored ruba ploče za igranje pripremimo obje posebne karte 
i obje kocke. 

* — Lopova postavimo u pustinju (>). 


Faza postavljanja se proteže kroz dva kruga. U njoj svaki igrač 


postavlja po dvije ceste i dva naselja. 


1. Prvi krug 

S prvim krugom počinje onaj igrač koji je kockama bacio najviši 
zbroj. 

Igrač postavi jedno od svojih naselja na slobodno križanje (>>) 
kojeg sam izabere. U proizvoljnom smjeru s tim naseljem spoji 
jednu od svojih cesta. 

Tada su u smjeru kazaljke na satu na redu i drugi igrači. Svaki 
postavi naselje i sagradi cestu. 

Pažnja: Kada budemo postavljali sva sljedeća naselja, morat 
ćemo uzeti u obzir pravilo udaljenosti (>)! 


Cesta 


Naselje 


2. Drugi krug 

Nakon što su već svi igrači postavili svoje prvo naselje, drugi 
krug započne onaj igrač koji je u prvom krugu bio zadnji. Prvi 
može postaviti svoje drugo naselje i s njim još spojiti cestu. 
Pažnja: Ostali igrači igru nastavljaju redoslijedom suprotnim od 
smjera kazaljke na satu. Igrač koji u prvom krugu započeo, 
zadnji postavlja svoje drugo naselje. 

Drugo naselje možemo postaviti sasvim neovisno od prvog, na 
bilo koje križanje, samo moramo uzeti u obzir pravilo udalje- 
nosti (>). Druga se cesta mora spojiti s drugim naseljem i 
potpuno je svejedno u kojem smjeru. 

Neposredno nakon postavljanja drugog naselja, svaki igrač 
dobije prve prinose sirovina: za svako polje s krajolikom koje 
graniči s tim drugim naseljem, igrač iz zalihe uzima odgova- 
rajuću kartu sa sirovinama. 


Igrač koji je zadnji sagradio svoje drugo naselje počinje igru. 
Baci kocke i svi igrači koji graniče s poljem na kojem je žeton sa 
zbrojem obiju kocki dobiju odgovarajuće prinose sirovina. 
Korisne naputke o daljnjem postavljanju naselja naći ćete i pod 
pojmom »Taktika«. 


G 


Grad 

Grad možemo sagraditi samo od postojećeg naselja. Igrač koji je 
na redu plati zahtijevane sirovine i postavi crkvu (grad) na 
križanje s kojeg je prethodno odstranio kuću (naselje). Svaki je 
grad vrijedan dva boda. Vlasnik za svako polje s krajolikom koje 
graniči s gradom dobije dvostruki prinos sirovina (po dvije 
karte) kada kocke pokažu vrijednost tog polja. Naselje koje je 
tako oslobodio iskoristi za postavljanje novog naselja. 


Primjer: Bacanjem kocki je određen broj 8. Plavi igrač dobije tri 
karte s rudom: jednu za naselje i dvije za grad. Crveni igrač za 
svoj grad dobije dvije karte s drvetom. 


Savjet: U igri je vrlo teško pobijediti bez dograđivanja naselja u 
gradove (svaki 2 boda). Budući da svakom igraču na 
raspolaganju stoji samo 5 naselja, na taj način može sakupiti 
samo 5 bodova. 


Gradnja 

Nakon što je igrač koji je na redu bacio kocke i za svoja polja 
dobio odgovarajuće karte sa sirovinama i kada je završio s 
trgovanjem, može graditi. Za gradnju mora igrač staviti 
određenu kombinaciju karata sa sirovinama (vidi kartu 
Građevinski troškovi) natrag na odgovarajuće skupove. Igrač 
može sagraditi proizvoljan broj građevinskih objekata i kupiti 
proizvoljan broj karata za razvoj sve dok ima odgovarajuće 
sirovine za »kupovinu« odnosno sve dok na zalihi ima dovoljno 
karata razvoja i građevinskih objekata. Vidi i pojmove 
građevinski troškov (>), naselje (>), grad (>), cesta (>) i 
karte razvoja (>). 


Građevinski troškovi 

Karta Građevinski troškovi nam prikazuje što možemo graditi i 
koje sirovine moramo platiti za pojedinu gradnju. To znači da u 
zamjenu za gradnju dajemo karte sa sirovinama. Vratimo ih na 
skupove sa sirovinama. Igrač može graditi naselja (>>) i ceste 
(>). Naselja može raširiti u gradove (>), a može i kupiti karte 
razvoja (>). 


Mali naseljenički rječnik 


K 


Karte napretka 

Karte napretka su podgrupa karata razvoja. Uvijek postoje po 

dvije jednake karte: 

* Gradnja cesta. Onaj tko koristi tu kartu može odmah na 
ploču za igranje postaviti dvije nove ceste (po uobičajenim 
pravilima) bez da bi za njih platio sirovinama. 

* Izum. Onaj tko koristi tu kartu može izabrati bilo koje dvije 
karte iz skupova sa sirovinama. Ako u tom krugu još nije 
gradio, može ih odmah upotrijebiti. 

* Monopol. Onaj tko koristi tu kartu izabere proizvoljnu 
sirovinu. Svi igrači mu moraju dati sve karte s izabranom 
sirovinom koje imaju. Ako ih nemaju, onda ih ne daju. 

Igrač smije u svom krugu koristiti samo jednu kartu napretka. 

Karte razvoja 

Postoje tri vrste karata razvoja: viteške karte (>>), karte napretka 

(>) i karte s bodom (>). Onaj tko kupi kartu razvoja uzme 

kartu s vrha odgovarajućeg skupa i doda ju kartama u ruci. Dok 

ih ne upotrijebimo, karte razvoja čuvamo u tajnosti po 
mogućnosti tako da suigrači niti ne naslute što držimo u ruci. 

Igrač koji je na redu može u svom krugu koristiti samo jednu 

kartu razvoja: vitešku kartu ili kartu napretka. To može učiniti 

bilo kada u svom krugu čak i prije nego što baci kocke. Ali ne 
smije koristiti onu kartu koju je izvukao u tekućem krugu. 

Iznimka: Ako igrač izvuče kartu s bodom (>) koja je njegov 10. 

bod, može tu kartu odmah otvoriti i tako pobijediti. 

Igrač otvori karte s bodom (jednu ili više) po mogućnosti tek 

kada je siguran da ima 10 bodova i da će tako završiti igru. 


Karte s bodom 

Karte s bodom spadaju pod karte razvoja (>>) koje igrač može 
»kupiti«. Te karte predstavljaju važne kulturne tekovine koje su 
zastupljene pojedinačnim zgradama. Svaka je takva karta 
vrijedna jedan bod. Ako je igrač kupio kartu s bodom, čuva je u 
tajnosti. Kada je na redu i zajedno sa svojim drugim bodovima 
dostigne 10 bodova, otvori ju (može ih imati i više) i tako 
pobijedi. 

Savjet: Te karte čuvate tako da suigrači ne dokuče da ih imate. 
Onaj tko ima pred sobom jednu ili više zatvorenih karata, a ne 
koristi ih, pobuđuje sumnju da skriva karte s bodom. 


Karte sa sirovinama 

Postoji pet različitih sirovina (vidi stranice 2 i 3): žito (s njive), 
glina (s brežuljaka), ruda (s gorja), drvo (iz šume) i vuna (s 
pašnjaka). 

Igrači dobiju te karte kao prinose sirovina (>), tako reći kao 
dohotke. Prinose sirovina prvo dobivaju bacanjem obiju kocki. 
Igrači dobiju dohodak od polja s krajolikom uz koja imaju 
postavljena naselja i/ili gradove svaki put kada kocke pokažu 
vrijednost tih polja. 

Ako se dogodi da sirovine ne bude dovoljno za sve igrače koji bi 
je trebali u tom krugu dobiti, tada je ne dobije nijedan od 
igrača. 


Kraj igre 
Kada je igrač na redu i dosegao je 10 bodova (ili ih dosegne u 

tom krugu), može odmah završiti igru - pobjeda. 

Primjer: Igrač ima dva naselja (2 boda), posebnu kartu 
Najdulja trgovačka cesta (2 boda), dva grada (4 boda) i I kartu 
s bodom (1 bod). Sada kupi još jednu kartu razvoja i dobije 
kartu s bodom (1 bod). Igrač otvori obje karte s bodom. Tako 
sveukupno ima 10 bodova te pobjeđuje. 


Križanje 

Križanja su točke gdje se dodiruju tri različita polja. Samo je na 
križanjima dozvoljeno postavljati naselja. Budući da križanje 
nastaje dodirivanjem triju polja, utjecaj sagrađenih naselja i 
gradova se širi na sva tri polja. 


L 


Lopov 

Lopov na početku igre stoji u pustinji (>). Pomakne se samo 
onda kada igrač baci sedmicu (>) ili koristi vitešku kartu (>). 
Ako lopov zauzme polje s krajolikom, ometa stvaranje sirovine 
na tom polju sve dok stoji na njemu. Igračima koji uz to polje 
imaju naselja i/ili gradove to polje ne daje nikakve prinose sve 
dok se s njega lopov ne premjesti. 


Primjer (vidi na stranici 12 - Vitez): Na redu je Marko koji baci 
sedmicu. Mora, dakle, premjestiti lopova koji stoji na polju s 
gorjem. Premjesti ga na šumsko polje sa žetonom »4«. Ako u 
sljedećim krugovima padne »4«, vlasnici naselja »A« i »B« ne 
dobiju nikakve sirovine. To traje sve dok netko ne baci sedmicu 
ili upotrijebi kartu Vitez. I kao kruna svega: Marko može 
jednom od dvoje igrača koji imaju naselja »A« i »B« iz ruke 
»ukrasti« jednu kartu sa sirovinom. 


Luka 

Luke imaju tu prednost da u njima možete povoljno mijenjati 
sirovine. Da bi ih igrač dobio, mora sagraditi naselje na obali 
(>) i to na križanju koje je označeno polukrugom. Vidi i 
morsko trgovanje (>). 


M 


Morsko trgovanje 

Igrač koji je na redu može mijenjati karte sa sirovinama i bez 

suigrača. To mu omogućuje morsko trgovanje: 

* — Kodnajjednostavnije (i najnepovoljnije) inačice razmjene 
4: 1 igrač na skup sa zalihama vrati četiri jednake karte sa 
sirovinama i u zamjenu si uzme jednu kartu sa željenom 
sirovinom. Za razmjenu 4 : 1 igraču nije potrebna luka (>) - 
naselje na lokaciji s lukom, ali ako nitko ne želi razmjenu ... 
Primjer: Marko na skup vrati četiri karte s rudom i uzme 
kartu s drvetom. Naravno da je pametnije pokušati 
povoljniju razmjenu sa suigračima - unutarnjim 
trgovanjem (>). 

* > Bolje uvjete razmjene ima igrač koji je postavio naselje ili 
grad na lokaciji s lukom. Postoje dvije vrste lokacija s 
lukom: 


1. Jednostavna luka (3 : 1). Igrač koji je na redu može u fazi 

trgovanja na skup sa zalihama vratiti bilo koje tri jednake karte 
sa sirovinama i u zamjenu uzeti jednu kartu sa sirovinom koju 
treba. 


Primjer: Igrač na skup vrati tri karte s drvetom, a uzme kartu s 
rudom. 


2. Posebna luka (2 : 1). Za svaku od sirovina postoji jedna 
posebna luka (sa simbolom te sirovine). Sada je važno u kojoj 
posebnoj luci igrač postavi naselje ili grad. Povoljna razmjena 
2:1 je moguća samo za onu sirovinu koja je označena na polju 
s lukom. Posebna luka ne dozvoljava razmjene drugih vrsta 
sirovina u odnosu 3 : 1 kao u jednostavnoj luci. 


Primjer: Igrač je sagradio naselje ili grad u posebnoj luci za 
vunu. Igrač na skup vrati dvije karte s vunom i uzme kartu s 
bilo kojom sirovinom koju treba. Može mijenjati i četiri karte s 
vunom za bilo koje druge dvije karte iz zalihe. 


N 


Najdulja trgovačka cesta 

* Čim jedan od igrača uspije sagraditi neprekinutu cestu čiji 
je niz sastavljen od najmanje pet uzastopnih dijelova, dobije 
tu posebnu kartu i stavi je pred sebe. Vrijedna je dva boda. 
Pažnja: Ako je igrač sagradio cestovnu mrežu s odvojcima, 


kao najdulja trgovačka cesta se računa samo najdulji 
neprekinuti odvojak ceste. 

* > Ako drugom igraču uspije sagraditi još dulju trgovačku 
cestu, nego što je ima trenutni vlasnik te posebne karte, ta 
karta prelazi novom vlasniku (zajedno s dva boda). 
Primjer: Crveni igrač ima među križanjima A i B povezanu 
cestu od sedam dijelova. Odvojci (vidi strelice) se ne 
računaju. Crveni igrač, dakle, uzima posebnu kartu 
»Najdulja trgovačka cesta«. 

* Trgovačku je cestu moguće i prekinuti ako kojem drugom 
igraču uspije na slobodno križanje postaviti svoje naselje. 
Primjer: Kada bi plavi igrač postavio svoje naselje na 
križanje »C« (što je moguće), trgovačka cesta crvenog 
igrača bi bila prekinuta. Crveni igrač bi morao tu posebnu 
kartu predati plavom igraču koji bi tako imao najdulju 
trgovačku cestu i dva boda više. 


* —Kadabi se dogodilo da netko prekine najdulju trgovačku 
cestu, a dva ili više igrača imaju jednako duge trgovačke 
ceste, kartu ostavimo sa strane. U igru stupa ponovno kada 
samo jedan igrač sastavi najdulju trgovačku cestu. 


Najveća viteška moć 

Onaj tko je na redu i prvi uspije pred sebe staviti treću otvorenu 
vitešku kartu dobije kartu Najveća viteška moć. Tu posebnu 
kartu koja donosi dva boda vlasnik položi otvorenu ispred sebe. 
Ako drugom igraču uspije otvoriti jednu vitešku kartu više, nego 
što ih ima trenutni vlasnik karte, ona (i s njom dva boda) prelazi 
novom vlasniku. 


Naselje 

Naselje je vrijedno jedan pobjednički bod. Gradimo ih na 
križanjima (>), dodirnim točkama triju polja. Onaj tko ima 
naselje prima različite prinose za sva tri polja s krajolikom koja 
graniče s tim naseljem. 

Kada postavljamo naselje, moramo u obzir uzeti sljedeće uvjete: 
* Naselje moramo uvijek spojiti s vlastitom cestom (>). 

* Moramo poštivati pravilo udaljenosti (>). 


Mali naseljenički rječnik 


Primjer: Crveni igrač želi sagraditi novo naselje. To smije 
napraviti na svim križanjima koja su označena slovom »B«. Na 
križanju »A« nije dozvoljeno graditi, jer se tada ne bi poštivalo 
pravilo udaljenosti. Gradnja na križanju »C« ne bi bila 
dozvoljena zato što do njega ne vodi nijedna crvena cesta. 
Savjet: Kada igrač sagradi svojih pet naselja (tako nema više 
kuća), prvo mora jedno od njih raširiti u grad da bi mogao 
postaviti novo naselje. 


Nasumična postava ploče za igranje 

* — Razdvojite morska i polja s krajolicima. 

* — Promiješajte polja s krajolicima licem prema dolje. Tada s 
vrha uzimajte polja jedno po jedno te ih licem prema gore 
slažite na stol onako kao što je opisano u pravilima koja 
slijede: 

1. Na sredinu stola jedno ispod drugog složite pet polja s 
krajolicima. 

2. Desno i lijevo od tog niza dodajte još po niz od četiri polja s 
krajolicima. 

3. Tada desno i lijevo dodajte još po niz od tri polja s 
krajolicima. 


) 


4. Među morskim poljima izaberite polja s lokacijama s 
lukom. Sada tih 9 polja rasporedite oko polja s krajolicima, 
ali tako da među njima uvijek ostane po jedno slobodno 
polje. Pritom nije bitno kojim ih redoslijedom slažete. 
Važno: Polja s lokacijama s lukom spojite s poljima s 
krajolicima tako da obje lokacije s lukom (označene 
polukrugovima) graniče s kopnom. 

5.  Prazna mjesta između polja sada popunite morskim poljima 
(bez lokacija s lukom). 


6. Postavljanje žetona s brojevima: 

* Sve žetone s brojevima stavite pored ploče za igranje tako 
da su brojevi okrenuti prema dolje, a slova prema gore. 

* Sada po abecednom redu složite žetone na ploču za igranje. 
Možete početi od bilo kojeg kutnog polja, kamo stavite prvi 
žeton, a s ostalima nastavite suprotno od smjera kazaljke na 
satu. Vidi primjer. Pažnja: Pustinja ostaje bez žetona, zato je 
preskočite. 

* Kada su postavljeni svi žetoni, okrenite ih. Sada su na 
žetonima vidljivi brojevi. 


Nastavljamo pojmom Faza postavljanja (>). 


O 


Obala 

Ako polje s krajolikom graniči s morskim poljem, onda 
govorimo o obali. Proti obali Uz obalu možemo graditi ceste. Na 
križanjima koja graniče s morskim poljima možemo postaviti 
naselja i raširiti ih u gradove. 

Manjkavost: Područje utjecaja proteže se na samo dva ili čak na 
jedno samo polje s krajolikom, što snizi prinose sirovina. 
Prednost: Na obali su luke, gdje se morskim trgovanjem može 
povoljno mijenjati sirovine. 


P 


Početna postava za igrače početnike 
Ako igru želite odigrati po osnovnom prijedlogu postave, 
sastavite ploču za igranje onako kao što je opisano u nastavku: 


* > Polja s krajolicima postavite točno onako kao što su 
postavljena na slici. 

* > Morska polja postavite oko polja s krajolicima točno onako 
kao što pokazuje slika. Budite pažljivi da morska polja budu 
postavljena naizmjenično, jednom s lukom i jednom bez 
nje, i da oznake za luke (dva polukruga) uvijek graniče s 
otokom. 

* — Žetone s brojevima postavite na polja s krajolicima točno po 
uputama. 

* Nakraju na ploču za igranje postavite po dvije ceste i dva 
naselja u svim bojama, baš kao na slici. Ako igrate utroje, 
izbacite crvene elemente. 

* > Bacanjem kocki izaberete igrača koji započinje igru. U 
svom prvom krugu baci kocke i time odredi polja za prinose 
sirovina ... 


Pravilo udaljenosti 

Naselje možemo postaviti na slobodno križanje (>>) samo onda 
kada na nijednom od susjednih križanja još nije sagrađeno 
naselje ili grad. A 


Primjer: Naselja koja su označena slovom A su već postavljena. 
Na križanjima koja su označena slovom B gradnja naselja nije 
dozvoljena. Gradnja je pak dozvoljena na križanju označenom 

slovom C. 


Prinosi sirovina 
Kada dođe red na igrača, on započne tako da baci obje kocke. 


Zbroj bacanja odredi polje s krajolikom koje donosi prinose. Za 
sve moguće zbrojeve postoje po dva polja, samo za »2« i »12« 
samo po jedno. 

Svaki igrač koji ima naselja (>) ili gradove (>) uz polje s 
krajolikom (određeno zbrojem) od tih polja (jednog ili dva) 
dobije odgovarajuće prinose (karte sa sirovinama). Svako naselje 
donosi po jednu kartu sa sirovinama, a svaki grad po dvije. 


Primjer: Igrač s naseljem »A« je bacio »4«. Njegovo naselje 
graniči s dva polja s brojem »4«: s poljem s gorjem i s poljem s 
pašnjakom. Igrač s skupova sa zalihom uzme po jednu kartu s 
rudom i s vunom. Igrač s naseljem »B« uzme jednu kartu s 
vunom. Kada bi naselje »B« bilo grad, igrač bi mogao uzeti 
dvije karte s vunom. 


Pustinja 

Pustinja je jedino polje s krajolikom koje ne donosi nikakve 
sirovine. U pustinji je smješten lopov (>), od tamo i počinje 
igru. Onaj tko gradi naselje ili grad uz pustinju mora biti 
svjestan da će prinose sirovina dobivati samo s dva polja. 


Put 

Putove predstavljaju oni rubovi gdje se dodiruju dva polja. Put 
može ići, dakle, po granici između dva polja s krajolicima 
odnosno između polja s krajolikom i morskog polja. Na svakom 
putu možemo sagraditi samo po jednu cestu (>). Svaka cesta 
vodi do križanja (>), u točku gdje se dodiruju tri polja. 


T 


Taktika 

Budući da se igra obično odvija na nasumično postavljenoj ploči 

za igranje, uz svaku novu igru iznova planiramo svoju taktiku. 

Unatoč tome, postoje neke pojedinosti na koje bi morao paziti 

svaki igrač: 

1. Glina i drvo su na početku igre najvažnije sirovine. Obje su 
nam potrebne za gradnju cesta i naselja. Zato bi svaki igrač 
trebao svoja naselja pokušati postaviti tako da graniče 
barem s jednim »dobrim« poljem s krajolikom sa šumom ili 
s brežuljcima (s brojevima 5, 6, 8 ili 9). 


181 


Mali naseljenički rječnik 


2. Ne smijete podcjenjivati vrijednosti lokacija s lukom. Onaj 
tko, na primjer, ima naselja i gradove uz dobre njive bi 
tokom igre trebao pokušati postaviti naselje na »žitnoj« 
lokaciji s lukom. 

3. Kada se postavljaju prva dva naselja, morate paziti da u 
zaleđu imate dovoljno manevarskog prostora za daljnji 
napredak. Postavljanje oba naselja na sredinu otoka bi 
moglo biti opasno. Suigrači bi mogli blokirati vaše putove. 

4. Onaj tko mnogo trguje ima veće mogućnosti za pobjedu. 
Suigraču koji je na redu mirno ponudite svoje sirovine za 
razmjenu! 


Tijek igre 
Ovdje je vrlo sažeto opisan tijek igre s napucima gdje naći 
pojedinačne upute. 
1. Postavljanje ploče za igranje: Nasumična postava (>). 
2. Priprema na igranje: Faza postavljanja (>). 
3. Igranje: 
Započinje igrač koji je izabran bacanjem kocki, drugi ga 
slijede u smjeru kazaljke na satu. 
Kada je na redu, svaki igrač u svom krugu obavi sljedeće 
faze igranja: 
* — Kockama odredi polja i tako prinose sirovina (>>) za sve 


igrače, 
*  trguje(>). 
*  gradi(>). 


Time je njegov krug završen. Igru nastavlja lijevi igrač koji 
ponovi sve faze igranja. 


Trgovanje sirovinama 

U drugoj fazi (nakon faze postavljanja) igrač koji je na redu 
može trgovati sirovinama. Nakon što je bacio kocke i nakon što 
su igrači za svoja polja dobili odgovarajuće sirovine, igrač koji je 
na redu ima mogućnost trgovanja. Postoje dvije vrste trgovanja: 
karte može razmjenjivati sa suigračima, što zovemo unutarnje 
trgovanje (>>), a može mijenjati i bez suigrača, što zovemo 
morsko trgovanje (>>). Pri morskom trgovanju vlastite karte 
mijenjamo za one iz zalihe. Igrač koji je na redu smije trgovati 
koliko god želi sve dok mu to omogućuju karte koje ima u ruci. 


U 


Unutarnje trgovanje 

Kada je igrač koji je na redu već bacio kocke i za svoja polja dobio 
odgovarajuće sirovine, ima mogućnost trgovanja sa suigračima. 
Uvjeti trgovanja i količina karata za razmjenu su prepušteni 
trgovačkoj spretnosti pojedinog igrača. 

Važno: Suigrači mogu trgovati samo s igračem koji je na redu. 
Ostali suigrači ne smiju međusobno razmjenjivati karte. 

Primjer: Na redu je Marko. Za gradnju ceste mu je potrebna 
glina. Ima dvije karte s drvetom i tri s rudom. Glasno pita: "Tko će 
mi dati glinu? Za nju nudim kartu s rudom.'" Petar odgovara: "Od 
mene možeš dobiti glinu ako mi za nju daš tri karte s rudom." 
Javi se i Ana: "Ako mi daš jedno drvo i jednu rudu, dat ću ti svoju 
glinu." Marko se odluči za Aninu ponudu i mijenja karte s 
drvetom i rudom za nužno potrebnu kartu s glinom. Važno: Kada 
je Marko na redu, Ana i Petar međusobno ne smiju trgovati. 

V 


Vitez 

Ako igrač koji je na redu koristi kartu »Vitez« (jedna od karata 

razvoja), mora smjesta pomaknuti lopova (>). 

* = Igrač koji koristi kartu »Vitez« mora uzeti lopova i premje- 
stiti ga na žeton s brojem nekog drugog proizvoljnog polja 
s krajolikom. 

* Tada može uzeti i nasumičnu kartu sa sirovinom jednom od 
igrača koji imaju naselje ili grad uz to polje i zadržati je. 
Sam bira koga će opljačkati. 

* = Igrač kojeg se pljačka drži karte prikrivene u ruci, a lopov 
mu jednu izvuče. 

* Onaj tko prvi uspije pred sebe staviti treću otvorenu vitešku 
kartu dobije posebnu kartu Najveća viteška moć (>) koja 
donosi dva boda. 

* Ako drugom igraču uspije otvoriti više viteških karata, nego 
što ih ima trenutni vlasnik karte, ona prelazi novom 
vlasniku, a s njom i oba boda. 


Primjer: Na redu je Marko koji koristi kartu »Vitez«. Lopova 
pomakne s gorja na šumsko polje sa žetonom »4«. Sada može 
igraču »A« ili igraču »B« iz ruke izvući kartu sa sirovinama. 


4 


YA 


Žetoni s brojevima 

Brojevi na žetonu pokazuju kolika je vjerojatnost da kocke 
izaberu to polje i da time dobijemo sirovine. Što je veći tisak 
broja, to je veća vjerojatnost da taj broj dobijemo bacanjem. 
Tako je polje »8« mnogo unosnije od polja »11« ili »12«. 


(O 2006 Laser plus 


